नवा बछर म पुलिसिंग सिस्टम ल बनाए जाही हाईटेक
OnlineCG Technology | अब छत्तीसगढ़ सासन के पुलिस बिभाग सिपाही-हवलदार मन ल टेक्नो फ्रेंडली स्मार्ट बनाए के तइयारी म हे। येकर बर जल्द ही जिला म स्किल डेवलपमेंट क्लास सुरू करे जाही। येमा पुलिसिंग के नवा सिस्टम ले संबंधित ट्रेनिंग दे जाही। जेमा स्मार्ट पुलिसिंग, क्राइम इन्वेस्टिगेशन के बारे म बताए जाही। साइबर क्राइम ले लेके हाईटेक क्राइम डिटेक्शन के प्रारंभिक तकनीकी जांच करे केबारे म बताए जाही।
आईजी प्रदीप गुप्ता ह बताइस कि 2017 म पुलिस बिभाग टेक्नो फ्रेंडली बने के दिसा म कार्य करही। उहें ये बछर सिपाही अऊ हवलदार रैंक के वर्दीवाला मन ल टेक्नो फ्रेंडली बनाए जाही। हाईटेक नजर रखे बर इंटीग्रेटेड ट्रैफिक सिस्टम के तहत सहर के 8 चौराहा म सीसीटीवी कैमरा लगाए जाही। कैमरा के खासियत यह है कि सिग्नल तोड़ने वाला या ट्रैफिक नियम के उल्लंघन करइया मन के फोटो अऊ वीडियो ऑटोमेटिक डाउनलोड हो जाही।
ये बछर थाना प्रभारी अऊ सीएसपी अपन इलाका म जाके लोगन के मीटिंग लिही। अइसे कम्युनिटी पुलिसिंग म घलो फोकस करे जाही। लोगन ल हाईटेक ठगी अऊ साइबर क्राइम के जानकारी दे जाही।
hne_Deva hne_Deva hne_Deva hne_Deva